Diari Oficial de la Generalitat Valenciana


Sumari del DOGV 4778, del 18-06-2004 (2004/6328)

ORDE de 7 de juny de 2004, de la Conselleria de Cultura, Educació i Esport, per la qual es creen, incorporen, augmenten o reduïxen unitats de primer cicle d'Educació Secundària Obligatòria en determinats instituts i seccions que incorporen o incrementen el primer cicle d'Educació Secundària Obligatòria en el curs 2004/05.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4778

Data del DOGV
:   18-06-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/6328


Data del document
:   07-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * qualificació del personal
    * personal docent
    * personal

ORDE de 7 de juny de 2004, de la Conselleria de Cultura, Educació i Esport, per la qual es creen, incorporen, augmenten o reduïxen unitats de primer cicle d'Educació Secundària Obligatòria en determinats instituts i seccions que incorporen o incrementen el primer cicle d'Educació Secundària Obligatòria en el curs 2004/05. [2004/X6328]
  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre), preveu que els professors d'Educació General Bàsica integrats en el cos de mestres, podran prestar servicis en el primer cicle d'Educació Secundària Obligatòria.
  
La Llei 66/1997, de 30 de desembre, de Mesures Fiscals, Administratives i de l'Orde Social (BOE núm. 313, de 31 de desembre) en la disposició addicional vint-i-setena va modificar el primer incís de la disposició addicional primera de la Llei Orgànica 1/1990, de 3 d'octubre, d'Ordenació General del Sistema Educatiu, determinant que el calendari d'aplicació de la nova ordenació del sistema educatiu tindrà un àmbit temporal de dotze anys.
  
La Llei 24/2001, de 27 de desembre, de Mesures Fiscals, Administratives i de l'Orde Social (BOE núm. 313, de 31 de desembre) en l'article 84 modifica el primer incís de la disposició addicional primera de la Llei Orgànica 1/1990, de 3 d'octubre, d'Ordenació General del sistema Educatiu, modificat per la Llei 66/1997, de 30 de desembre, determinant que el calendari d'aplicació de la nova ordenació del sistema educatiu, en els aspectes pendents encara d'aplicació, tindrà un àmbit temporal de catorze anys.
  
El Reial Decret 1.487/1994, d'1 de juliol (BOE núm. 179, de 28 de juliol) ha determinat la implantació generalitzada del primer cicle d'Educació Secundària Obligatòria en el curs escolar 1997/98.
  
L'Orde de 15 de gener de 1997, de la Conselleria de Cultura, Educació i Ciència (DOGV núm. 2.915, de 24 de gener), ha establit els criteris per a fixar els llocs de treball dels instituts d'Educació Secundària que podran ser oferits als funcionaris pertanyents al cos de mestres, per a impartir les ensenyances del Primer Cicle d'Educació Secundària Obligatòria; llocs de treball que estan determinats en funció del nombre d'unitats del citat cicle.
  
Per al curs 2004/05 es creen nous centres, que incorporaran directament l'alumnat de primer cicle d'Educació Secundària Obligatòria; així mateix, determinats instituts i seccions incorporaran el Primer Cicle d'Educació Secundària Obligatòria que s'impartia transitòriament en col·legis d'Educació Primària.
  
En altres casos és necessari incrementar o disminuir el nombre d'unitats de primer cicle d'Educació Secundària Obligatòria en determinats Instituts per a atendre l'augment o la disminució de l'alumnat incorporat a este cicle.
  
En conseqüència, és necessari determinar el nombre d'unitats en els instituts i seccions que incorporen, incrementen o disminueixen les dites ensenyances en el curs 2003/04.
  
En virtut d'això, i d'acord amb el Reial Decret 2.093/1983, de 28 de juliol (BOE núm. 187, de 6 d'agost), sobre traspàs de funcions i servicis en matèria d'educació i fent ús de les atribucions que em conferix l'article 35 de la Llei 5/1983, de 30 de desembre, del Govern Valencià (DOGV núm. 138, de 30 de desembre),
  
ORDENE
  
Primer
  
Els instituts ja existents o de nova creació que, en el curs 2004/05, incorporen el primer cicle d'Educació Secundària Obligatòria, tindran en este cicle les unitats que es determinen en l'annex I de la present Orde.
  
Segon
  
Els col·legis que constituïxen la zona d'àmbit d'influència als efectes de la provisió dels corresponents llocs de treball que es determinen són els que se citen en l'annex II.
  
Tercer
  
Els instituts que incrementen les unitats de primer cicle d'Educació Secundària Obligatòria com a conseqüència de la incorporació de nous grups del Primer Cicle d'Educació Secundària Obligatòria procedent de col·legis que impartien estes ensenyances o per increment de la població escolar, són els que s'indiquen en l'annex III.
  
Així mateix, s'assenyalen els col·legis que constituïxen la zona o l'àmbit d'influència tal com s'indica en el mencionat annex.
  
Quart
  
Els instituts que disminueixen les unitats de primer cicle d'Educació Secundària Obligatòria com conseqüència de la reducció d'alumnat del dit cicle, són els que s'indiquen en l'annex IV.
  
DISPOSICIÓ ADDICIONAL
  
La present orde s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals d'Ensenyament, de Règim Econòmic i de Personal Docent perquè, en l'àmbit de les seues respectives competències, desenrotllen el que disposa esta orde.
  
Segona
  
Esta orde entrarà en vigor l'endemà de la seua publicació en el Diari Oficial de la Generalitat Valenciana; no obstant això, els seus efectes s'entendran referits a partir del començament del curs escolar 2004/05.
  
Tercera
  
De conformitat amb els articles 107, 116 i 117 de la Llei de Règim Jurídic de les Administracions Pùbliques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 7 de juny de 2004
  
El conseller de Cultura, Educació i Esport,